ΓΡΑΠΤΗ ΕΡΩΤΗΣΗ E-0066/02

υποβολή: Camilo Nogueira Romn (Verts/ALE) προς το Συμβούλιο

(23 Ιανουαρίου 2002)

Θέμα: Η θέση της προεδρίας του Συμβουλίου ως προς την μεταρρύθμιση της ΚΑΠ

Μεταξύ των προτεραιοτήτων που ανακοινώθηκαν από την ισπανική προεδρία δεν περιλαμβάνεται η μεταρρύθμιση της ΚΑΠ, η οποία θα προωθηθεί με αποφασιστικό τρόπο κατά το 2002, λαμβανομένουπόψη του ιδιαίτερα σημαντικού ρόλου που θα διαδραματίσει η ανάπτυξη τηςπαίθρου και η επισιτιστική ασφάλεια, με μέτρα που ενδέχεται να επηρεάσουν τον προϋπολογισμό της ΕΕ, ο οποίος σήμερα αφορά σε μεγάλο βαθμό την αγροτική πολιτική.

Η μεταρρύθμιση της ΚΑΠ ενδέχεται να επηρεάσει ιδιαίτερα μία περιφέρεια όπως η Γαλικία, την οποία οποφαινόμενος εκπροσωπεί στο ΕΚ, η γεωργία της οποίας έχει ανάγκη από αποτελεσματικά μέτρα προκειμένου να αντιμετωπισθεί η εγκατάλειψη τηςπαίθρου και να εξασφαλισθεί η ανάπτυξη της κτηνοτροφίας, η οποία σήμερα πλήττεται σοβαρά λόγω της εφαρμογής συστήματος ποσοστώσεων σαφώς ανεπαρκών για τις δυνατότητες που παρέχει ο αγροτικός κόσμος της Γαλικίας. Ποιες είναι οι γενικές προβλέψεις του Συμβουλίου όσον αφορά την μεταρρύθμιση της ΚΑΠ και, συγκεκριμένα, τον προϋπολογισμό επί γεωργικών θεμάτων και το πρόβλημα των ποσοστώσεων του γάλακτος·

Απάντηση

(22 Ιουλίου 2002)

Το Συμβούλιο έχει ως πρωταρχικό στόχο, στο πλαίσιο της γεωργίας, την παγίωση του ευρωπαϊκού γεωργικού προτύπου σύμφωνα με την Ατζέντα 2000.

Όσον αφορά την ενδιάμεση αναθεώρηση της ΚΓΠ που προβλέπεται από τις αποφάσεις οι οποίες έχουν ληφθεί στο πλαίσιο της Ατζέντας 2000, το Συμβούλιο αναμένει τις προτάσεις της Επιτροπής εντός του πρώτου εξαμήνου του 2002. Στην προοπτική αυτή, έχει προβλεφθεί μια πρώτη συζήτηση προσανατολισμού κατά τη σύνοδο του Συμβουλίου του Ιουνίου 2002.

Η Προεδρία θα αφιερώσει την άτυπη συνεδρίαση των Υπουργών Γεωργίας που πρόκειται να πραγματοποιηθεί στη Μούρσια (από 27 έως 30 Απριλίου 2002) σε μια προκαταρτική μελέτη του μέλλοντος της ΚΓΠ καθώς και της αγροτικής ανάπτυξης.

Όσον αφορά τα δημοσιονομικά θέματα, το Ευρωπαϊκό Συμβούλιο του Βερολίνου όρισε ένα χρηματοδοτικό πλαίσιο έως το έτος 2006· προέβλεψε ότι η κατευθυντήρια γραμμή στον τομέα της γεωργίας θα επανεξετασθεί, ενδεχομένως, βάσει εκθέσεως της Επιτροπής προς το Συμβούλιο, πριν από την προσεχή διεύρυνση, προκειμένου να πραγματοποιηθούν οι αναπροσαρμογές που θα κριθούν απαραίτητες.

Όσον αφορά τις ποσοστώσεις γάλακτος,πενθυμίζεται στον αξιότιμο κ. βουλευτή ότι το καθεστώς των ποσοστώσεων έχει παραταθεί ως το τέλος της περιόδου εμπορίας 2007/2008 για τις εγγυημένες ποσότητες. Πέντε κράτη μέλη, δηλαδή η Ελλάδα, η Ισπανία, η Ιρλανδία, η Ιταλία και το Ηνωμένο Βασίλειο (Βόρεια Ιρλανδία), επωφελήθηκαν κατά τις περιόδους εμπορίας 2000/2001 και 2001/2002 ειδικής αυξήσεως των ποσοστώσεων για τις ποσότητες.

Προκειμένου να εξασφαλισθεί η προστασία των γεωργικών εισοδημάτων του τομέα των γαλακτοκομικών προϊόντων κατόπιν της μειώσεως κατά 15 % των τιμών παρέμβασης σε τρεις φάσεις, η οποία έχει ως αφετηρία το έτος 2005, θα εισαχθεί σύστημα ενισχύσεων, οι οποίες θα αυξάνονται επί μια τριετή περίοδο. Αυτές οι ενισχύσεις θα αυξηθούν επίσης σε τρία ίσα στάδια ώστε να ανέλθουν σε 17,24 ευρώ ανά τόνο το 2007, και θα συμπληρωθούν από μια πληρωμή προερχόμενη από τη συνολική χρηματοδότηση της ΕΕ που χορηγείται στα κράτη μέλη, η οποία επίσης θα αυξηθεί κατά την τριετία από το 2005 έως το 2007. Το Συμβούλιο έχει δεσμευτεί να πραγματοποιήσει, βάσει εκθέσεως της Επιτροπής, μια αξιολόγηση εν όψει της λήξης μετά το 2006 του ισχύοντος καθεστώτος ποσοστώσεων.

Το Συμβούλιο θα λάβει δεόντωςπόψη, στο πλαίσιο της ενδιάμεσης αναθεώρησης της ΚΓΠ, όλα τα καθοριστικά στοιχεία κατά την εξέταση των προτάσεων που προτίθεται να τουποβάλει η Επιτροπή και ως προς τις οποίες θα λάβει τη γνώμη του Ευρωπαϊκού Κοινοβουλίου.